./data/stoa0275/stoa006/stoa0275.stoa006.opp-lat1.xml
Tertullian
O deum maiorem, cuius tammagnum opus non potuit inveniri quam in homine dei minoris!Enimvero prius est ut probes eum esse per quae deum probarioportet, per opera, tunc deinde per beneficia  Primo enim quaeritur,an sit, et ita, qualis sit  Alterum de operibus, alterum debeneficiis dinoscetur  Celerum non quia liberasse dicitur hominem,ideo esse eum constat, sed si esse constiterit, tunc et liberassedicetur, ut et an liberaverit constet, quia potuerit et esse et nonliberasse  Quomodo ergo quia liberasse dicetur, etiam esse credetur,cum potuerit et esse et non liberasse? Nunc in isto articuloab ignoti dei quaestione deducto satis constitit tam nihil illumcondidisse quam debuisse condidisse, uti cognosceretur ex operibus,quia si fuisset, cognosci debuisset, et utique a primordio rerum;deum enim non decuisse latuisse  Regrediar necesse est ad originemquaestionis dei ignoti, ut ceteros quoque ramulos eius excutiam Primo enim quaeri oportebit, qui postea se protulerit innotitiam, cur postea, et non a primordio rerum; quibus utique necessarius,qua deus, et quidem melior quo necessarior, laterenon debuit  Non enim potest dici non fuisse aut materiam autcausam cognoscendi deum, cum et homo a primordio esset in saeculo,cui nunc subvenit, et malitia creatoris, adversus quam utbonus subvenit  Igitur aut ignoravit et causam et materiam suaerevelationis necessariae, aut dubitavit, aut non potuit, aut noluit Omnia haec deo indigna, maxime optimo  Sed et hunc locumalibi implebimus exprobratione serae revelationis, sicut nunc solademonstratione